เงินบาทเปิด 29.87/89
ธนาคารซีไอเอ็มบีไทย รายงาน เงินบาทเปิด 29.87/89 ค่อนข้างทรงตัว ทิศทางเดียวกับภูมิภาค
2 พ.ย. 2553

ธนาคารซีไอเอ็มบีไทย รายงาน เงินบาทเปิด 29.87/89 ค่อนข้างทรงตัว ทิศทางเดียวกับภูมิภาค
นักบริหารเงินธนาคารซีไอเอ็มบีไทย กล่าวว่า เงินบาทเปิดตลาดเช้าวันนี้ที่ระดับ 29.87/89 บาท/ดอลลาร์ เคลื่อนไหวในลักษณะค่อนข้างนิ่งๆ ตั้งแต่เช้าตลาดยังไม่ค่อยเคลื่อนไหว และเป็นไปทิศทางเดียวกับภูมิภาค
ล่าสุด ค่าเงินเยนอยู่ที่ระดับ 80.66/69 เยน/ดอลลาร์ ค่าเงินยูโรอยู่ที่ระดับ 1.3884/3889 ดอลลาร์/ยูโร 
สำหรับทิศทางค่าเงินบาทคาดว่าตลาดน่าจะเคลื่อนไหวไปในทิศทางเดียวกับภูมิภาค ซึ่งมองแนวโน้มเงินบาทน่าจะแข็งค่า รอปัจจัยสำคัญ คือ ผลการประชุมเฟด ส่วนในประเทศ คงรอรมว.คลังที่จะหารือ ธปท.เพื่อเตรียมรับมือในกรณีเฟดมีการอัดฉีดเงินเข้าไปในระบบมากขึ้น ก็จะทำให้ดอลลาร์อ่อนลงอีก และค่าเงินบาทก็จะแข็งค่าขึ้นอีก  
ทั้งนี้ ประเมินกรอบการเคลื่อนไหวของค่าเงินบาทระหว่าง 29.80-29.95 บาท/ดอลลาร์